Passagerer, der ikke vil betale, har der altid været. Men da der skulle købes eller vises kort eller billet ved indstigningen, kunne chaufførernes kontrol lægge en dæmper på det. I 2003 fandt HUR's kontrolkorps dog 0,7 % gratister, mens 2 % kørte længere, end de havde billet til.<ref>"God kontrol med snyderi" af Jens Work Kristensen. ''Trafiknyt'' 4/2004, s. 3.</ref> De fleste af den slags sager blev klaret professionelt uden uro.<ref>"Med trafiktjenesten på billetkontrol" af Jesper Birn Lindeberg. ''Trafiknyt'' 3/2005, s. 3.</ref> Men på den københavnske [[Vestegnen|vestegn]] var der problemer med unge, der ikke ville betale og i enkelte anvendte trusler og vold overfor chauffører og kontrollører. Nogle gange gjorde man så det, at tre-fire kontrollører dækkede alle døre i en bus. Det resulterede i en del kontrolafgifter, når folk skulle af.<ref>"Skærpet indsats mod snyderi" af James Pedersen. ''Trafiknyt'' 5/2004, s. 10.</ref> Men uanset sted var der indimellem folk, der ikke ville oplyse deres identitet, og hvor det derfor var nødvendigt at involvere politiet. For at undgå at en bus skulle holdes tilbage i længere af den grund, blev der i 2005 forsøgt med at lade civile betjente i bil følge efter den bus, der kontrolleredes.<ref>"Med lovens arm i baghånden" af Søren Boss Christensen. ''Trafiknyt'' 3/2005, s. 2.</ref>
Filosofi Historie Foreninger Organisationer